Vilnius, 2020 m. sausio 9 d.

# Pirmoji „Lidl“ parduotuvė 2020 metais duris atvers Trakų Vokėje

# Plėtrą Lietuvoje tęsiantis prekybos tinklas „Lidl“ metus pradeda atidarydamas naują parduotuvę. 48-oji „Lidl“ parduotuvė sausio 16 dieną duris atvers Trakų Vokėje. Naujoji parduotuvė įsikurs adresu J. Tiškevičiaus g. 17 ir pirkėjų lauks įprastu darbo laiku – nuo 8 iki 22 valandos. Šios parduotuvės atidarymas sukurs apie 30 naujų darbo vietų.

# Nauja standartinio dydžio „Lidl“ parduotuvė pirkėjų lauks patogioje vietoje tiek Trakų Vokės gyventojams, tiek pravažiuojantiems. Parduotuvė įsikūrė šalia pagrindinio magistralinio kelio Vilnius–Trakai ir Vilnius–Alytus–Druskininkai.

# Atidarant naują parduotuvę taip pat buvo prisidėta ir prie miesto infrastruktūros gerinimo. „Lidl“ prisidėjo prie J. Tiškevičiaus ir Galvės gatvių sankryžos rekonstrukcijos, kurioje buvo atnaujinti šviesoforai. Netoli naujosios parduotuvės esanti J. Tiškevičiaus g. atkarpa buvo praplėsta iki trijų eismo juostų. Šis sprendimas padės žymiai sumažinti eismo spūstis rytinio piko metu bei patogiau išvažiuoti iš J. Tiškevičiaus į Galvės g. Atsižvelgiant į pėsčiųjų patogumą, „Lidl“ prisidėjo ir prie pėsčiųjų perėjos atnaujinimo per J. Tiškevičiaus gatvę.

# Naujoje parduotuvėje standartiškai bus įrengta ekostotelė su taromatais, talpomis popieriaus, plastiko bei kitoms atliekoms, baterijoms ir smulkiai elektros įrangai. Pirkėjai taip pat turės galimybę prisidėti prie dvejus metus vykdomo „Lidl“ paramos projekto „Už saugią aplinką mūsų vaikams“. Grąžinant užstato sistemos ženklu pažymėtas pakuotes į taromatus visose „Lidl“ parduotuvėse, sukauptą užstatą keliais mygtukų paspaudimais galima skirti vaikų dienos centrus valdančioms organizacijoms. Bendrovė, savo ruožtu, gyventojų paaukotų pinigų sumą padvigubina. Per dvejus projekto metus paramos vaikų dienos centrams buvo surinkta už daugiau nei 100 tūkst. eurų.

# Šioje, kaip ir visose „Lidl“ tinklo parduotuvėse, įrengtas išorinis automatinis širdies defibriliatorius. Jis skirtas gaivinti žmogų bei padeda atkurti širdies ritmą dar iki atvykstant medikams. Šiuo aparatu yra apmokyti naudotis „Lidl“ darbuotojai, o svarbiausia – juo gali naudotis kiekvienas, net ir neturintis medicininio išsilavinimo. Šis modernus, automatinis prietaisas prekybos centre užtikrina maksimalų saugumą.

Naujai atidaroma „Lidl“ parduotuvė – bus jau 48-oji Lietuvoje. Šiuo metu „Lidl“ parduotuvės veikia Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine bei Šilutėje.

Daugėjant prekybos centrų, įmonė aktyviai ieško darbuotojų – visi darbo įvairiuose „Lidl“ administracijos padaliniuose bei parduotuvėse pasiūlymai nuolat atnaujinami bendrovės karjeros portale <http://karjera.lidl.lt>. 2019 metais „Lidl Lietuvai“ buvo suteikti prestižiniai „Top Employer Lietuva“ ir „Top Employer Europe“ sertifikatai, skiriami įmonėms už itin geras darbo sąlygas. Taip pat praėjusiais metais portalo „CV-Online“ surengtuose „TOP darbdavio 2018“ apdovanojimuose bendrovė „Lidl Lietuva“ antrus metus iš eilės pelnė 1-ąją vietą tarp visų dalyvavusių prekybos įmonių.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt